Knut Olav Åmås

Knut Olav Åmås (født 1968) er en norsk forfatter, filosof, redaktør og politiker. Han var fra 16. oktober 2013 til 6. juni 2014 statssekretær i Kulturdepartementet.Aftenposten (16. oktober 2013): Knut Olav Åmås blir statssekretær i kulturdepartementet. Aftenposten. Fra høsten 2014 overtok han som direktør i stiftelsen Fritt Ord.fritt-ord.no Knut Olav Åmås til Fritt Ord  30.05.2014

 Biografi 
Knut Olav Åmås er født i Mo i Rana og oppvokst i Odda.

Han er dr. philos. med hovedfag i filosofi fra 1996 og doktorgrad i medievitenskap fra Universitetet i Bergen i 2005. Han har jobbet som journalist i Bergens Tidende samt som redaktør ved Universitetet i Bergen. Åmås var forlagsredaktør i Universitetsforlaget fra 1996 til 2001, og redaktør for tidsskriftet Samtiden 2001–2006. Han var samtidig styreleder i Norsk Biografisk Selskap. I 2004 var han bokanmelder og lørdagsspaltist i Dagbladet. Fra 2005 var Åmås deltidskommentator i Aftenposten; fra 2006 debatt- og kronikkredaktør i avisen, fra 2008 kultur- og debattredaktør samme sted. Fra 2013 kultur-, debatt- og forskningsredaktør i Aftenposten.

Han har oversatt, redigert og skrevet flere bøker om filosofi, idéhistorie og homofili/homoforskning, blant annet om filosofen Ludwig Wittgenstein og som medredaktør for Norsk homoforskning, en sentral antologi i dette feltet. I 2004 utgav han Mitt liv var draum, en litterær biografi om lyrikeren Olav H. Hauge. Boka dannet i 2005 grunnlag for doktorgraden hans i medievitenskap.

Knut Olav Åmås fikk Samlagets nynorsk-pris Melsom-prisen i 2005 for biografien om Olav H. Hauge. Sammen med Cathrine Sandnes fikk han prisen Årets tidsskrift 2006 fra Norsk Tidsskriftforening for arbeidet med Samtiden. I 2007 ble han tildelt Den store journalistprisen.Den store journalistprisen til Knut Olav Åmås 2007 

Åmås var redaktør for den nye utgaven av Hvem er hvem som ble utgitt i september 2008. Samme år var han også redaktør for boken Norge. En diagnose.

I mai 2014 trakk han seg som statssekretær for å bli ny direktør i Fritt Ord.Kulturdepartementet: Knut Olav Åmås fratrer sin stilling i Kulturdepartementet (30. mai 2014)Åmås trekker seg som statssekretær, nrk.no 30. mai 2014, besøkt 31. mai 2014 I 2015-2017 er han leder for Mediemangfoldsutvalget som skal utrede statlig mediepolitikk.regjeringen.no Skal finne løsninger for fortsatt mediemangfold 18.09.2015 Åmås er styreleder i Foreningen Store norske leksikon.

 Bokutgivelser 



 2008: Hvem er hvem? redigert av Knut Olav Åmås Aschehoug 





 2001: Norsk homoforskning – redaktør sammen med Marianne Brantsæter, Turid Eikvam og Reidar Kjær, utgitt på Universitetsforlaget
 2000: Ludwig Wittgenstein. (Gyldendals Ariadne-serie)



 Referanser 

 Eksterne lenker 





 Intervju i Universitas 2006
 Kort presentasjon hos Det norske samlaget
 vinduet.no: Tre teser om norsk forleggeri 2001

Kategori:Statssekretærer i Regjeringen Solberg
Kategori:Statssekretærer fra Høyre
Kategori:Nynorskforfattere
Kategori:Norske sakprosaforfattere
Kategori:Norske biografer
Kategori:Norske redaktører
Kategori:Alumni fra Universitetet i Bergen
Kategori:Personer fra Odda kommune